
A közterületi szolgálat ellátása, tervezése, szervezése a XXI. században Kecskeméten

Kulcsszavak: Rezümé magyar Pásztor
Dolgozatom témája a rendészeti igazgatás olyan területét öleli fel és részletezi a Bács-Kiskun Vármegyei Rendőr-főkapitányság Kecskeméti Rendőrkapitányság, mint szolgálati helyem vonatkozásában, amely – az eltérő norma értelmezés és a helyi sajátosságok okán – országos szinten eltérő, és néhol – egy-egy elemét tekintve – „szokásjog” alapján működik.
Tapasztalataim alapján kijelenthető, hogy a feldolgozott témában említett néhány problémakörben nincs, vagy nem ment át a köztudatba egységes állásfoglalás, a gyakorlat ezáltal főkapitányságonként és helyi szervenként is eltérő lehet. Mivel egy szenzitív témáról van szó és ennek a vonatkozó jogi szabályozás szab keretet, szükségesnek tartom néhány kritikus és egyrészt az állomány, másrészt a rendőrség jog- és érdeksérelem mentes állapota érdekében bizonyos témák egységessé tételét. Gondolok itt például a pihenőnapok módosítására, a szolgálatvezénylés huszonnégy órán, illetve egy héten belül történő
módosítására, valamint túlszolgálat anyagi megváltásban történő megszűntetését generáló szervezési nehézségekre.
A témát a Magyar Rendőrség rövid történeti bemutatásával kezdem, majd Bács-Kiskun Vármegye székhelyét Kecskemétet bemutatva ismertetem a helyi közterületi járőrszolgálat múltját és jelenét. Ezt követően bemutatom az általunk végrehajtott és szigorú szabályokhoz kötött szolgálatvezénylés elkészítését, amely hosszú évek tapasztalata és számos ORFK
ellenőrzés eredményeképp garanciaként szolgálhat más parancsnokok szakmai fejlődéséhez. A vonatkozó jogszabályokon keresztül utalást teszek a kötelező és elengedhetetlen szabályok betartására, majd zárásként problémákat tárok fel, amelyek megoldásával kizárható lenne az esetleges jogszabálysértő tevékenység, amely jog- és érdeksérelemmel járhat. Emellett
állománymegtartó hatása lenne és a parancsnoki gondoskodás is tükröződhet benne.



